микроинфаркт - www.puls.bg\nРегистриран на: 25 яну 2009 17:36\nМнение от theone_20 » 18 юли 2009 09:15\nНа 25 съм и имах следния проблем, и все още не знам дали не е било микроинфаркт.Случи се преди 3 месеца докато тренирах във фитнеса изведнъж ми прилоша и започнах да се задушавам, и така за около 5 мин.,като след 30 мин получих пак такава криза, пулса беше учестен, но нямах никакви изтръпвания или болки.На другия ден имах няколко малки такива кризи, но май по-скоро бяха от уплахата да не получа някоя по-сериозна докато не отида на лекар:)След като отидох при личния ми даде направление за невролог! Та 1 седмица се тъпчех с едни малки розови хапченца, но получих пак лека 15 сек. криза и реших да отида пак на лекар, но този път твърдо на кардиолог, личния този път ме прати да си правя изследвания за холестерол и захар! Айде няколко дена пак в чакане докато станат готови изследванията, и все пак успях след 1 месец да се добера до кардиолог.\n(още не мога да разбера защо не отидох на другия ден и срещу съответното заплащане да бях се прегледал при някой кардиолог, но както и да е). Тук трябва да спомена, че в продължение на 7 месеца приемах бета-блокери, но понеже се почуствах по-добре реших да спра приема им!Естествено намалявах дозата в продължение на месец, след което се чуствах перфектно до инцидента(към 4 месеца).Обясних проблема на кардиолога, той ми назначи старото лечение небилет половинка и ми направи кардиограма както и ехограф.За ехографа каза че всичко било ок, но въпреки това по едно време се замисли нещо докато гледаше няква клапа на сърцето, която ми е показа и на мен:).След това в продължение на 2 седмици ми бяха направени още 2 кардиограми, можеби защото постояно имам оплакване, че при физическо натоварване(примерно качвам се по стълбището в блока) се задъхвам и получавам сърцебиене, както при всеки нормален човек, но все имам чувството, че задуха е по-силен отпреди инцидента.Спрях и цигарите и 2 месеца вече не пуша.Другата седмица ще ми правят и Холтер. Та микроинфаркт или не мога само да гадая.\nМнение от д-р Цончев » 18 юли 2009 10:09\nНе е микроинфаркт, щеше да се види на кардиограмата. По-скоро прилича на хипертонична криза или пристъп на тахикардия, особено след като сте намалили бета-блокера.\nМнение от odizio » 28 ное 2016 23:09\nПиша и в този форум, понеже не мога да открия причина за проблема ми. Искам да попитам, възможно ли е на 37 години да съм получил някакъв лек сърдечно-съдов инцидент без да съм имал тежки и внезапни оплаквания?\nОт около 3, 4 седмици, освен други оплаквания (непрекъсната умора, много бърза уморяемост, завишена нужда от сън, задух) имам постоянна болка в сърцето и в лявата ръка.\nИмам пролапс на задна митрална клапа и пия от 10 години бета-блокер заради учестения пулс. Правих си много изледвания на кръв и урина, но всичко е в норма без холестерола (LDL - 5,2 mmol/l при норма до 3,36).\nМиналата седмица личният лекар ми направи и кардиограма и каза, че няма нищо. Възможно ли е лекар, макар и не кардиолог, да не забележи от ЕКГ ако е имало нещо като микроинфакт?\nМнение от д-р Цончев » 29 ное 2016 01:09\nНе е инфаркт, спокойно. Особено ако е правено и ЕКГ... щеше да се види.Има един вид "тихи" инфаркти, но те се виждат при проведените изследвания...\nМнение от odizio » 29 ное 2016 09:54\nДнес съм на кардиолог. Ако пак ми каже същото като другите - че ми няма нищо на сърцето, на какъв специалист да отида? Оплакванията които имам ми пречат в ежедневието, на работата, затова искам да намеря разрешение.\nМнение от д-р Цончев » 29 ное 2016 20:55\nАко при кардиолога всичко е ОК следва невролог.\nМнение от odizio » 29 ное 2016 22:08\nКардиологът ми каза, че всичко е наред: кардиограмата отлична, на ехокардиографията също никакъв проблем не се видя. При преслушването ми установи двустранно отслабено везикуларно дишане и ми назначи рентген на бял дроб. Не знам какво очаква да види на снимката, вероятно се съмнява за наличие на новообразувание, не ми каза. След като види резултата от рентгена, ще ми прави и натоварване с велоергометър.\nА смятате ли, че мога да поискам направление за невролог от личния лекар, при положение, че оплакванията ми привидно не изглеждат неврологични?\nМнение от odizio » 01 дек 2016 18:35\nДнес бях на рентген на бял дроб, като резултатите са:\nЛицева рентгенография на гръдна клетка.\nНормално разположени диафрагмени куполи. Свободни КД синуси.\nБелодробен паренхим - без оформени инфилтративни засенчвания от алвеоларен тип и огнищни промени във видимите полета.\nСърдечна сянка - КТИ= 50%.\nДа считам ли, че всичко е ОК и няма данни за неопластичен процес? Или да нося снимката и на друг рентгенолог за разчитане?\nЛичният лекар сега ми даде направление за ендокринолог и каза ако той не ми открие нищо, да искам направление за психиатър. Според мен последното не е нужно. Бил съм преди много време, и то неведнъж, на психиатър за лечение на депресия и познавам симптомите на това заболяване. Но сега изобщо не съм нито потиснат, нито напрегнат или стресиран. Няма го нито един от симптомите на депресивно р-во, които съм имал преди години и познавам добре. Не мога да приема, че тази непрекъсната умора и тотална липса на сили се дължат на психическо или нервно неразположение.\nВече и аз не знам при кого да ходя и какво да изследвам. Не съм хипохондрик, даже обратното - имам нехайно отношение към здравето си и не се страхувам от болести. Проблемът ми е, че не се чувствам добре, а причина - няма!\nРегистриран на: 18 мар 2017 18:47\nМнение от aglika_v » 18 мар 2017 19:01\nАз съм на 27 години. Днес следобед изведнъж започнах да чувствам тежест в гърдите и главоболие, реших че е преумора и легнах. После обаче крайниците ми изтръпнаха, тежесста обхвана и част от гърба, втресе ме. Мъжът ми чете в интернет и предположи, че е от нерв. Като ме отпусна съм заспала и после освен леко главоболие ми нямаше нищо. Чудя се да ходя ли на лекар и каво беше това чудо.\nМнение от д-р Цончев » 18 мар 2017 22:00\nАко утре не се чувствате добре посетете личния лекар. Ако той прецени ще предприеме някакви мерки.\nTime: 0.059s | Queries: 19 | Peak Memory Usage: 3.63 MiB


Габрово тържествено отбеляза 24 май (снимки) | Gabrovo News\nДенят на Българската просвета и култура и славянската писменост бе отбелязан тържествено и в Габрово. Тържеството започна в 9.30 часа в храмa „Успение на Св. Богородица“, където беше отслужен Тържествен молебен за празника.\nШествието на габровските ученици, студенти, просветни и културни дейци, и граждани започна в 10.00 часа. Най-светлият български празник беше открит от кмета на Габрово Таня Христова.\nПодобни теми:24 майакцентГабровоДен на Българската просвета и култура и славянската писменостновинипрограма\nС „Върви народе възродени“ Севлиево отпразнува 24 май


Семейство.бг – Семейството – война и мир\nIn Попитай Стоян\t/ От Стоян Георгиев\t/ 23 юни 2012 / 0 comments\nВсе по-малко жени в България желаят семейство и дом. Изконната женска мечта за сватба, верен съпруг и семеен уют, вече не е актуална. Изводът е на Националния статистически институт. Над 1000 жени са пожелали разтрогване на брака си през последната година. За същия период от време само малко над 200 мъже са подали молба за развод.\nАнализите сочат, че четири пъти повече жени, отколкото мъже, са поискали скъсване на брачните окови. Най-често посочваната причина за раздялата е баналното „несходство в характерите“. Следват обвиненията към половинката в алкохолизъм, наркомания и пристрастеност към хазарта. Изневяра на партньора е едва на пето място, а на едно от последните места, но пък любопитно, е твърдението, че партньорът се е оказал с хомосексуални наклонности и това се е установило по време на брака.\nВсеки втори брак у нас приключва с развод до десетата година, съобщават още статистиците. Социолозите са категорични, че критичната възраст за разтрогване на брак е 38-42 години. Причината е, че преди 10-15 години хората се женеха на по 20-23 години. А късната женитба, която напоследък се наблюдава като тенденция, дава по-голяма гаранция за здраво семейство.\nСпоред адвокат Надя Русинова, мъжете и жените наравно взимат решение за развод, особено когато са убедени, че бракът им е изчерпан. Причините за раздяла се променят с времето, защото се появяват нови фактори, като социалните мрежи например, които оказват влияние върху брака. Каквито и да са причините обаче, хората все по-рядко ги търсят или поне не ги посочват в молбата си за развод, коментира адвокат Русинова. Промяната в Семейния кодекс от 2009 г. дава възможност на съпрузите да се разведат, без да споменават конкретна причина.\nИзменението в законодателството значително улеснява процедурата и води до все повече бързи разводи, съгласен е и психологът Стоян Георгиев. Той търси корените на развода в разрива в отношенията между мъжа и жената, които са загубили връзка помежду си, защото са престанали да си общуват. Докато работят уж за семейството, съпрузите реално не прекарват ежедневието си като семейство, защото нямат време да се съберат всички заедно, коментира специалистът. И допълни, че у нас все още не е особено популярно да се търси помощ от терапевт.\nГледайте цялото интервю оттук:


2020-09-20 @ 08:51 EEST\n2012-07-27 @ 18:01 EEST\nНови две телефонни измами за 3150 лв. над граждани от областта през изминалото денонощие.<?xml:namespace prefix = o ns = "urn:schemas-microsoft-com:office:office" />\nДенонощие без ранени в пътнотранспортни произшествия на територията на ОД НА МВР Добрич. Регистрирано е едно ПТП с незначителни материални щети.<?xml:namespace prefix = o ns = "urn:schemas-microsoft-com:office:office" />\nНа 26 юли в 19:00 часа е получен сигнал от служител на ОД НА МВР Добрич, за това, че неправоспособният водач Х.Ж. (34г.) от град Шумен, предизвиква ПТП – удря се в кофа за смет и напуска произшествието. По първоначални данни, мъжът, управлява в явно нетрезво състояние лек автомобил „Деу” с добричка регистрация.\nСформиран е екип от РУП Шабла, които след взетата проба за алкохол установяват, че водача, е с наличието на 2.95 промила. Издаден е талон за медицинско изследване. Х.Ж. е придружен до МБАЛ – гр. Каварна за вземане на кръвна проба. По случая е образувано бързо полицейско производство по описа на РУП Шабла.\nРегистрирани са дванадесет криминални престъпления.\n- На 26 юли в РУП Балчик е получен сигнал за взломна кражба от два частни имота на територията на града.\nПри оглед на място е установено, че неизвестен извършител, чрез разбиване на балконска врата е проникнал в жилищата. По данни на тъжителите, от двата имота е извършена кражба на сума пари, сребърни и златни накити.\nТри кражби са регистрирани и на територията на РУП Албена.\n- За времето от 23 юли до 14:00 часа на 26 юли, неизвестен извършител е проникнал през незаключена врата в частен имот в село Оброчище и е извършил кражба на инструменти.\n- За времето от 15:30 часа до 19:30 часа на 26 юли, неизвестен извършител е проникнал през незаключена врата в бунгало на територията на РУП Албена. По данни на тъжителя е извършена кражба на мобилен телефон, накити и три броя часовници.\n- На 26 юли в РУП Албена се тъжи С.Т. (37г.) от гр. София, за извършена кражба. По данни на тъжителя, за времето от 20:00 часа до 20:30 часа на 26 юли, на плажната ивица в К.К. Албена, неизвестен извършител е отнел раницата му. Същата е била оставена без надзор, заедно със съдържащите се в нея: лаптоп, два мобилни телефона, сим карти, лични документи и сума пари. По случая се извършва проверка по описа на РУП Албена.\nКонтролните органи са съставили 32 акта и 67 фиша за констатираните от тях нарушения.\nНови две телефонни измами над граждани от областта през изминалото денонощие.\n- На 26 юли около 13:30 часа на домашния телефон на 76-годишната Д.М. от село Божурец, се получава обаждане. В разговор, с непознат мъжки глас, представящ се за доктор, жената разбира, че дъщеря й си е счупила крак. Мнимият доктор, заявява на възрастната жена, че се налага операция, която струва 5000 лева. Д.М., предава сумата от 1150 лева малко по-късно на млад мъж пред дома й. В последвал разговор с дъщеря си, възрастната жена разбира, че е станала обект на измама и сигнализира в РУП Каварна. По случая е образуван досъдебно производство по описа на РУП Каварна.\n- Около 14:00 часа на 26 юли на домашния телефон на 80 – годишната Р.И. от гр. Балчик се получава обаждане от мъж, представящ се за доктор. Същият съобщава на жената, че снаха й, си е счупила крак и за операцията са необходими 10 000 лева. Възрастната жена съобщава, че разполага само със сумата от 2000 лева, които по-късно предава пред дома си на непознат мъж. След като се свързва по телефона с близките си, жената установява, че е станала обект на телефонна измама и сигнализира в полицията. По случая е образувано досъдебно производство по описа на РУП Бачик.\nОД НА МВР, за пореден път апелира гражданите:\nПри всяко съмнение търсете помощ от полицията на телефон 112.\nКриминалисти, от РУП Албена, задържаха 32-годишен русенец за притежание на наркотични вещества и незаконен газов пистолет.\n- На 26 юли около 14:30 часа при провеждане на специализирана операция за разкриване на престъпления свързани с наркотични вещества, е извършена проверка на бунгало на територията на К.К. Албена. Същото е обитавано от П.П. (32г.) от гр. Русе. При последвалото претърсване са открити и иззети, предмети със съдържащи суха тревна маса и прахообразно вещество. При последвал полеви тест, сухата тревна маса е реагирала на наркотичното вещество – канабис, а прахообразното вещество на амфетамин. Общото количество на наркотичните вещества е: суха тревна маса – <?xml:namespace prefix = st1 ns = "urn:schemas-microsoft-com:office:smarttags" />14 грама и прахообразно вещество – 12 грама.\nПри последвалите процесуално следствени действия е открит и иззет незаконно притежаван газов пистолет.\n32 – годишния русенец е задържан за срок от 24 часа, като работата по изясняване на престъпната му дейност продължава. По случая е образувано досъдебно производство по описа на РУП Албена.\nРазкрит е извършителя на кражба от заведение на територията на РУП Албена.\nНа 17 юни в РУП Албена се тъжи П.С. (20г.) от гр. Русе, затова, че неизвестен извършител е извършил кражба от дамска чанта оставена без надзор на лични документи, мобилен телефон и сума пари\nПри съвместни оперативно издирвателни мероприятия от служители на РУП Албена и РУП Балчик, е установен извършителят, а именно П. К. (21г.) от град Балчик.\nНа територията на ОД НА МВР Добрич, са възникнали 2 пожара на сухи треви и отпадъци, регистриран е един пожар с материални щети.


Дори джедаите не могат да спасят американския бокс офис - Money.bg\nПродажбите на билети за кино в САЩ и Канада за 2019 г. се равняват на близо 11,45 млрд. долара, което е с 4% по-малко спрямо миналата година, пише The New York Times.\nТази предварителна оценка, публикувана от компанията за медийни измервания и анализи Comscore, включва и 175,5 млн. долара от дебютния уикенд на "Междузвездни войни: Възходът на Скайуокър". Последният филм от поредицата стартира по-слабо в сравнение с "Последният джедай", който генерира 220 млн. долара още през първите няколко дни през 2017 г. Тази сума е под очакваната на анализаторите от около 200 млн. долара за северноамериканския бокс офис. От Disney обаче са били по-резервирани с прогнозна сума около 160 млн. долара, съобщава CNN.\n"Възходът на Скайуокър", чийто снимки струваха приблизително 400 млн. долара, е пуснат във всяка страна с изключение на Виетнам, Южна Корея и Филипините. Там зрителите ще могат да го гледат след месец.\nОбщо шест филма на Disney са преминали границата от 1 млрд. долара в международния бокс офис, като последният от поредицата "Междузвездни войни" има потенциал да стане седмия. В класацията на Северна Америка филмът "Джуманджи: Следващо ниво" заема второ място (26,1 млн. долара), следван от "Замръзналото кралство 2" (12,3 млн. долара).\nДългоочакваният филм на Том Хупър "Котките" също влиза в нея, но цялостно претърпява провал, след като събира само 6,5 млн. долара от северноамериканските салони. Той струва 100 млн. долара, като в тях не са включени разходите за маркетинг. В списъка на не толкова успешните филми от тази година се включват и "Х-мен: Тъмния феникс", "Близнакът" с Уил Смит, анимацията "Грозни кукли", озвучавана от Ник Джонас, "Ангелите на Чарли" с Кристен Стюарт.\nМежду януари и края на август, продажбата на билети за 20-те най-големи дистрибутори на арт филми (създадени за определена ниша от киномани) е паднала с 45% спрямо същия период за миналата година, сочат данни от Box Office Mojo. Но филмовият бизнес е цикличен и завършването на годината с няколкостотин милиона долара по-малко спрямо 2018 г. може би не е чак такава катастрофа особено взимайки предвид факта, че кино салоните се състезават с бързо разрастващия се пазар на стрийминг услуги. "Ирландецът" и други два филма на Netflix получиха множество номинации за Златен глобус, като се разглеждат и сред основните претенденти за Оскар.\n"Пазарът е все още много динамичен, но става все по-непредсказуемо кое работи и кое не. Разходите са се повишили, а успеваемостта е спаднала", споделя Стивън Гилула, който е съпредседател на Fox Searchlight - дъщерно дружество на The Walt Disney Studios.\nПриходите от прожекции в страната се очаква да достигнат $15,5 млрд. до 2023 г.\nАмериканският бокс офис с продажби за близо $11,4 милиарда към 2019 година\nКитай е напът да надмине Америка по бокс офиси\nАзиатска авиокомпания продаде по погрешка билети по $675 вместо по $16 000\nИкономически новини / Панорама / Дори джедаите не могат да спасят американския бокс офис


Търговски Представител - Учебен Център Уране\nПРОФЕСИОНАЛНА КВАЛИФИКАЦИОННА ХАРАКТЕРИСТИКА НА ПРОФЕСИЯТА – „ТЪРГОВСКИ ПРЕДСТАВИТЕЛ“\nСПЕЦИАЛНОСТ – „ТЪРГОВИЯ НА ЕДРО И ДРЕБНО“\nПравилата за здравосровните и безопасни условия на работа;\nОсновните понятия в пазарното стопанство;\nСъщност, цели , задачи , функции и принципи на управлението;\nМетоди, елементи и организационна структура на управлението;\nОбщи понятия от гражданското и трудовото право и тяхното приложение;\nИнформационните технологии и програмни продукти;\nОсновните счетоводни операции, тяхното записване и отчитане, финансово-счетоводните документи;\nПравилата и особеностите при създаване на професионални контакти, етиката на деловото обслужвани и правилата на деловата кореспонденция;\nОсновни понятия, свързани с организацията и техниката на търговските дейности;\nВидовете търговски дейности, процесите и технологията , свързани с тях;\nХарактеристика на борсата и видовете борси;\nОрганизационните особености на видовете търговски дейности;\nВидовете търговско представителство;\nСъщността, значението, функциите, ролята на търговията в пазарната икономика;\nСъщност, функции и цели на рекламата, предмет на рекламата;\nОсновните методи за извършване на пазарни проучвания;\nКласификация на стоките, основни методи на съхранение;\nЕтичните норми в търговската дейност;\nДа познават техниките и методите за изготвяне и представяне на ефективни търговски презентации;\nОсновните понятия в областта на дизайна, цветознанието, пространственото оформление и организацията на пространството в търговските обекти за хранителни и нехранителни стоки;\nОсновите на промишления дизайн и неговото значение за организацията на пространството в търговските обекти и технологичното обзавеждане;\nПсихологията на потребителското поведение;\nОсновните функции на електронния офис;\nПредставянето на бизнеса в Интернет;\nНеобходимостта от търгуването в Интернет;\nСъщността на електронните пари и видовете разплащания по електронен път.\nДа прилага принципите на пазарното стопанство в управлението на фирмата;\nДа борави с нормативната уредба на страната;\nДа спазва трудовата и финансова дисциплина;\nДа прилага новите информационни технологии и системи;\nДа анализира организацията и техниката на търговските дейности;\nДа съставя документи според съответната нормативна уредба;\nСъставят план за провеждане на маркетингово пазарно проучване;\nДа намира публикувана информация и чрез използване на текущи бази от данни;\nДа анализира влиянието на обкръжаващата среда;\nДа анализира собствените си възможности;\nДа анализира и прогнозират търсенето;\nПрофесионално и компетентно да организират вътрешното обзавеждане и пространството в обектите за търговска дейност;\nДа работят в Интернет и с електронна поща;\nДа извършват плащания в Интернет чрез ePay.bg системата;\nДа подготвят убедителни професионални търговски презентации;\nДа води преговори;\nДа подготвя оферти;\nДа оказва влияние върху клиенти;\nДа извършва успешни продажби;\nПълният курс на обучението дава възможност за придобиване на степен на професионална квалификация по професията „Търговски представител“, специалност „Търговия на едро и дребно“.\nЗавършеното професионално обучение с придобиване на степен по професионална квалификация се удостоверява със свидетелство за професионална квалификация.\nПреподаватилете са с висше образование на образователно – квалификационни степени „бакалавър“ или „магистър“по специалности от област на висше образование „Социални, стопански и правни науки“, професионално направление „Икономика“.


Americas Best Value Inn Battle Creek - НАЙ-НИСКИ ЦЕНИ от agoda.com\nВиж всички 11 места за настаняване в Батъл Крийк (Мичиган).\n4775 Beckley Road, Беклей, Батъл Крийк (Мичиган), САЩ, 49015 - Покажи на картата\nПри посещение в Батъл Крийк (Мичиган), в Americas Best Value Inn Battle Creek ще се почувствате като у дома си, защото предлага квалитетно настаняване и отлично обслужване. Оттук гостите имат лесен достъп до всичко, което този оживен град може да предложи. За тези от Вас, които търсят приключения, Full Blast, Летище W. K. Kellogg, Dr. John Harvey Kellogg Discovery Center са само част от местата, които са достъпни за посетители.\nВсички услуги и удобства, които очаквате от Vantage Hospitality, са част от уюта на собствения Ви дом. Подбор на съоръжения от най-висока класа като съоръжения за инвалиди, Wi-Fi връзка в общите части, паркинг, перални услуги, допускане на домашни любимци, са на разположение за Вас в хотела.\nАтмосферата на Americas Best Value Inn Battle Creek се усеща във всяка стая. Удобства като климатик, отопление, събуждане, бюро, телефон са само някои от даденостите на обекта. Независимо от това, дали сте фен на фитнеса или просто търсите начин да отпочинете след уморителен работен ден, в хотела ще намерите най-висококачествените съоръжения, такива като открит басейн. Каквито и да са поводите за Вашето пътуване,Americas Best Value Inn Battle Creek е най-доброто място за престой, което можете да изберете в Батъл Крийк (Мичиган).\nВсички типове туристи (36) Двойка (15) Самостоятелно пътуващ (11) Семейство с малки деца (2) Семейство с големи деца (1) Група (6)


Мечо обича жълти крушки и пресен мед - Детски Приказки\nИмало едно време един Мечо. Той много обичал да си похапва жълти крушки и пресен мед. И тази сутрин, както всяка сутрин, Мечо си измил зъбките, нахлюпил си шапката, нарамил си торбичката и тръгнал да се скита из гората за жълти крушки и пресен мед.\nВървял, вървял, вървял и по едно време стигнал до едно голямо крушово дърво. Цялото било отрупано с жълти, сочни, вкусни круши. Но всички били много на високо, а клоните много тънки. Мечо не можел нито да стигне крушите, нито да се качи по клоните. Седнал под дървото и почнал да си мисли – как да си откъсне поне една крушка.\nПрез това време, от някъде се появила една катеричка.\n“Здрасти Мечо, защо така си се умислил?”\n“Здрасти Рунтавелке! Много ми се хапват жълти крушки, но са много на високо, клоните са много тънки и не мога нито да ги стигна, нито да се кача. Точо седнах да се чудя как да си откъсна поне една!\n“Не му мисли повече меченце!” – казала катеричката и хукнала нагоре по дървото. Скок-подскок, от клон на клон, стигнала до върха на дървото и откъснала най-жълтата и най-сочната круша. Занесла я на Мечо, а той докато я хапвал и се облизвал, катеричката се качила още няколко пъти и му напълнила торбичката с жълти крушки.\n“Много ти благодаря Рунтавелке! Голяма добрина ми стори. Как да ти се отплатя?”\n“Ехх, какво пък толкова съм направила? Просто предай нататък!” – и като казала това, катеричката си врътнала опашката и скок-подскок изчезнала навътре в гората.\nМечо се усмихнал, нарамил торбата с жълтите крушки и продължил по пътя си да търси пресен мед. Нещеш ли пред него на пътя, върху едно пънче, видял да седи и да плаче зайче.\n“Здрасти Зайко, защо така си се натъжил?”\n“Охх остави се братленце-меченце! Безразсъдни деца от село ми намериха хралупата, извлякоха всичките ми моркови, хвърлиха ги в един дълбок трап и ги затрупаха с камъни! Какво ще правя цяла дълга зима сега не знам!” – изхлипал зайко.\n“Не се тревожи повече Зайчо. Аз ще ти помогна. Заведи ме до този трап.”\nУспокоила се душичката на Зайко, обърсал си сълзите и сополите и завел Мечо до трапа. Мечо почнал да вади камък подир камък, камък подир камък. Най-сетне стигнал до морковите, извадил ги и ги пренесъл до хралупата на Зайко. Оставил ги вътре и казал с усмивка:\n“Ето Зайко, другия път по-добре да ги скриеш!”\n“Ехх, много ти благодаря Мечо! Голяма добрина ми стори, как да ти се отплатя?”\n“Какво пък толкова съм направил? Просто предай нататък.”\nТъкмо щял да тръгва Мечо и се сетил:\n“Ааа, и Зайко, ако случайно знаеш някъде да има пчелен кошер, моля те упъти ме, че много ми се хапва пресен мед.”\n“Знам, знам. През две поточета от тука на ляво, после покрай голямата ела на дясно, сетне само на право през гората и като стигнеш голямата поляна точно по средата ще видиш едно огромно дърво. По цялото дърво тече мед, а на върха, под най-дебелия клон, виси най-големия кошер, който някога се виждал. Но Мечо, знаеш, първо питай пчелите дали ще ти дадат мед. Иначе ще се разсърдят, хубаво ще те нажилят и целия ще се подуеш!”\n“Знам, знам Зайко, благодаря ти. Тръгвам. До скоро!”\nТръгнал Мечо. През две поточета наляво, после покрай голямата ела на дясно, сетне само направо през гората и стигнал до голямата поляна. А по средата ѝогромно дърво. По цялото дърво тече мед, а на върха, под най-дебелия клон, виси най-големия кошер, който Мечо някога бил виждал.\n”Ехаа”- удивил се Мечо.\nПчелите влизали, излизали, вършели си работата и никой не обръщал внимание на Мечо.\n“Хмм, как да ги попитам дали ще ми дадат мед…” – точно се зачудил Мечо и чул някаква врява откъм гората. Обърнал се и що да види! Две момчета викали, смеели се, гонели се с пръчки в ръка и приближавали право към дървото. Мечо се скрил в един храст, да ги изчака да отминат, че да не ги изплаши. Момчетата обаче се спрели точно под дървото и продължили да викат и да си играят. По някое време едното погледнало нагоре:\n“Ехааа, братленце! Виж какъв огромен кошер. Хайде да го вземем. На цялото село ще продадем мед, ще забогатеем!”\n“Ехааа!” – погледнало нагоре и другото момче – “Как не сме го видяли до сега! Но, не може току така да го вземем. Пчелите ще се разсърдят, хубаво ще ни нажилят и целите ще се подуем. Трябва първо да запалим огън, хубаво да ги опушим и като изпопадат всичките една по една тогава да се качим и да вземем меда.”\n“Ех, че си умен братле. Така да направим!”\nРечено сторено. Почнали момчетата да търкат камъчета в тревата и да се мъчат огън да запалят. Мечо като ги чул какви ги кроят целия почервенял. Излязъл като фурия от храста и изревал колкото глас има:\n“Марш от тука калпазани с калпазани! Бързо да се махате, че като ви погна ей сегинка!”\nМомчетата толкова се уплашили, че крачолите им затреперали. Хукнали през глава да бягат към село и не се спряли, докато не се хванали за полите на майките си.\nПчелите разбрали какво е станало и се наредили всички една до друга до Мечо да му благодарят.\n“Благодаря ти Мечо”. “Благодаря”. “Благодаря”. “Благодаря”. “Мечо благодаря”…..Чак, когато се изредили всички се появила и пчелата майка. Застанала най-отпред до Мечо и казала:\n“Хей, пчелички-сестрички, Мечо само с вашите думи няма да се засити. Наточете му пресен мед, отчупете му от восъчната пита и чак тогава го отпращайте да си ходи по живо по здраво.”\nПчеличките не чакали повече да им се казва. Веднага се заели за работа. Наточили пресен мед. Отчупили от восъчната пита и изпратили Мечо по живо по здраво.\nМечо се прибрал вкъщи. Измил си зъбките. Облякъл си пижамката.Легнал си в легълцето и заспал. Доволен, че днес е сторил цели две добрини и, че има жълти крушки и пресен мед за цели два дни напред.\n5 приказки за лека нощ - Детски Приказки февруари 5, 2021 в 8:14 pm-Отговори\n[…] Мечо обича жълти крушки и пресен медАвтор: Виктория Петрова […]